身為機會主義者，黃心穎被指有機心、好高騖遠、無寶不落，除了𥄫中偶像馬國明做男友，仲有不少報道指她面皮七呎厚，邊度有景就黐邊度，近年她努力不懈終於成功打進富二代圈子，果然係醒目女。
成功埋到黃柏高堆，經常單人匹馬過大海睇騷，又會不請自來出席太陽 娛樂各個公司派對，開始現身各大小演唱會及潛入後台博影相，見到歌手定必化身粉絲影合照。
Neway太子爺薛世恒生日，黃心穎經友人搭路成功入場，仲有份影大合照，笑得好開心。
皮草大王王大業搞生日P，黃心穎掹車邊有得入場仲可以排除萬難擠進王大業臂彎影相。
自封「集郵穎」嘅心穎BB，喺「集郵相簿」當中集得最多當然係男友馬國明。